Djela Joke Kneževića u bivšoj Vojnoj bolnici u Splitu
<s>U bivšoj Vojnoj bolnici u Splitu, koja danas nosi naziv KBC Split - Bolnica Križine, nalaze se dva monumentalna mozaika, monumentalni urezani (uleknuti) reljef i momumentalna kompozicija u kovanom željezu, koje je tijekom 1965. izradio glasoviti dalmatinski slikar i kipar Joke Kneževića.</s>

<s>Mozaici i reljef stilski pripadaju soc-realizmu, a kompozicija u kovanom željezu osobnoj, grafičkoj inačici kubizma.</s>

<s>Ta se djela u dostupnoj literaturi navode pod različitim nazivima.</s><s>Sam Knežević u svojoj autobiografiji "Moja sjećanja", mozaike navodi pod nazivima "NOB" i "Obnova".</s><s>Prvog od njih Hrvatski biografski leksikon navodi pod nazivom "Partizani", dok njegovi nasljednici za drugi mozaik navode naziv: "Narod u svojoj težnji k stalnom napretku".</s>

<s>Knežević reljef u kamenu ispred bolnice naziva "Borbe partizana na moru", dok ga Hrvatski biografski leksikon spominje pod nazivom "Rađanje ratne ratne mornarice".</s>

<s>I Knežević i Hrvatski biografski leksikon zamalo apstraktnu kompoziciju u kovanom željezu navode pod nazivom "Život bolnice".</s>

<s>Mozaike i reljef odlikuje "čitljivost motiva" i "pepoznatljivost likova" (Josip Depolo).</s><s>Time se htjelo reći da je riječ više o svojevrsnim ilustracijama nego li o stvarnim umjetničkim djelima.</s><s>Ipak se, osobito mozaici, nerjetko spominju u Kneževićevu opusu, prvenstveno zbog svojih velikih dimenzija, i frekventnosti zgrade bolnice u kojoj se nalaze.</s>

<s>Knežević o reljefima u svojoj autobiografiji navodi: "Kako rekoh, složio sam dva golema mozaika u Vojnoj bolnici u Splitu.</s><s>Dok sam ih radio, dolazili su ljudi, prolazili, ali i davili me i zapitkivali: `A šta vi to radite?</s><s>A kako ćete dalje sada bojati ove piljke?</s><s>A kako ste ih bojali?</s><s>A kako ćete kasnije vaditi te piljke?</s><s>Kako ćete ih brusiti? i puno pitanja bez ikakva smisla i sadržaja.</s><s>Da, teško mi je bilo raditi u sredini koja nema pojma što se događa."</s>

<s>Vanjske poveznice
Spomen-mozaik Partizani
Članak s crno-bijelom fotografijom Joke Kneževića i supruge ispred mozaika u Bolnici Križine 
Tekst s fotografijama svih djela Joke Kneževića u Bolnici Križine</s>

<s>Literatura i izvori
Josip Depolo: Joko Knežević, Zagreb, 1995., str. 37, 160, 163
Joko Knežević: Moja sjećanja, Zagreb, 1996., str. 169, 212
Davorin Vujčić: Joko Knežević, Hrvatsko biografski leksikon, 2009.</s><s>Leonardo iz omiškog kamenjara, 9. 10. 2013.</s><s>Korana Sutlić: Vila Gandalj obitelji Levaj u blizini Omiša, 18. 10. 2015.</s><s>Marc Rowlands: In Croatia Public Art Is Destroyed And Replaced With...</s><s>Nothing, 17. 7. 2020.</s>

<s>NOB
Spomenici u Hrvatskoj
NOB
Narodnooslobodilačka borba
Jugoslavenska umjetnost</s>

